hvornår kan man bruge microfiber håndklæder?
disse typer håndklæder kaldes også for letvægtshåndklæder og rejsehåndklæder af en grund. de er geniale at have med på rejsen. er du backpacker og skal bo på hostels, kan du derfor spare penge, fordi du slipper for at bruge penge på at leje et håndklæde. samtidig kræver det så lidt plads i tasken at have med, at der nok skal være plads til resten af dit tøj, udstyr og souvenirs.

et hurtigtørrende håndklæde egner sig også rigtig godt til dig, der går til svømmetræning. det er nemlig genialt at have et lille håndklæde med ind i svømmehallen, som lige kan bruges til at tørre ansigtet, inden man skal i vandet. og mens man er i vandet, når håndklædet at blive tørt nok til at man kan bruge det igen. smart.

da håndklæderne også fås i store størrelser, kan du roligt tage det med på stranden, med i fitness (og ikke bekymre dig om, at det ligger og er vådt resten af din arbejdsdag) eller bruge det som siddeunderlag, når du er på vandretur.

endnu en smart anvendelsesmulighed med et mikrofiber håndklæde er at hænge det på badeværelset, så man kan tørre hænder i det – især når man har gæster. så er der nemlig ingen, der skal tørre hænder i et vådt håndklæde.